
ΤΕΥΧΟΣ ΠΡΩΤΟ 


Αρ. Φύλλου 133 


27 Ιουνίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

158. Ίδρυση εργαστηρίου Φυσικής Στερεός Κατάστα¬ 
σης στο Τμήμα Φυσικής της Σχολής Θετικών Επι¬ 
στημών του Εθνικού και Καποδιστριακού Πανεπι¬ 


στημίου Αθηνών και καθορισμός του εσωτερικού 

του κανονισμού. 1 

159. Περί συμπληρώσεως των διατάξεων του Οργανι¬ 
σμού της Γενικής Γραμματείας Αθλητισμού. 2 


ΑΠΟΦΑΣΕΙΣ 

Ανάκληση της άδειας ίδρυσης και λειτουργίας του 
Γ ραφείου Αντιπροσωπείας της Εθνικής Τράπεζας 


της Ελλάδος Α.Ε. στις Βρυξέλλες. 3 

Επενδύσειςτου Ταχυδρομικού Ταμιευτηρίου σε μετο¬ 
χικούς τίτλους και μερίδια αμοιβαίων κεφαλαίων.. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση λάθους στο Π.Δ. 334/2000 αρμοδιότητας 
Υ.ΠΕ.ΧΩ.Δ.Ε. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 158 
Ίδρυση εργαστηρίου Φυσικής Στερεός Κατάστασης στο 
Τμήμα Φυσικής της Σχολής Θετικών Επιστημών του 
Εθνικού και Καποδιστριακού Πανεπιστημίου Αθηνών 
και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 7 παρ. 5 και 50 παρ. 1 και του Ν. 
1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η τελευταία αυτή διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 


3. Του (άρθρου 29Ατου Ν. 1558/85 Κυβέρνηση και Κυ¬ 
βερνητικά Όργανα (Α' 137) όπως αυτό προσετέθη με το 
άρθρο 27 του Ν. 2081/92 «Ρύθμιση του θεσμού των Επι¬ 
μελητηρίων τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με 
το άρθρο 1 παρ. 2α του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

4. Του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 571). 

7. Τη γνώμη της Γ ενικής Συνέλευσης του Τ μήματος Φυ- 
σικήςτης Σχολής Θετικών Επιστημώντου Εθνικού και Κα- 
ποδιστριακού Πανεπιστημίου Αθηνών (συνεδρίαση 
12/17.4.00). 

8. Το γεγονός ότι από την εφαρμογή του παρόντος δια¬ 
τάγματος προκαλείται σε βάρος του Προϋπολογισμού 
του Εθνικού και Καποδιστριακού Πανεπιστημίου Αθηνών 
(ΚΑΕ4121) ετήσια δαπάνη ύψους 1.900.000 δρχ. Η εν λό¬ 
γω δαπάνη θα καλυφθεί κατά το τρέχον οικονομικό έτος 
από τις πιστώσεις που έχουν εγγράφει στον Προϋπολογι¬ 
σμό του ανωτέρω Παν/μίου. Κατά την επόμενη πενταετία 
μέρος της ανωτέρω δαπάνης αναμένεται να εξοικονομη¬ 
θεί από ίδιους πόρους του εργαστηρίου κατά τα προβλε- 
πόμενα στο άρθρο 6 του παρόντος διατάγματος κατά δε 
το υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον προϋπολογι¬ 
σμό του ανωτέρω Πανεπιστημίου χωρίς αύξηση της Κρα¬ 
τικής Επιχορήγησης προς αυτό. 

9. Τηναριθμ. 87/2001 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και Θρησκευμάτων και του Υφυπουργού Οικονομικών, 
αποφασίζουμε: 

Άρθρο 1 
Ίδρυση 

Ιδρύεται στο Τμήμα Φυσικής της Σχολής Θετικών Επι- 

στημώντου Εθνικού και Καποδιστριακού Πανεπιστημίου 
Αθηνών, Εργαστήριο Φυσικής Στερεός Κατάστασης, το 
οποίο καλύπτει εκπαιδευτικές και ερευνητικές ανάγκες 
στο γνωστικό αντικείμενο της Φυσικής Στερεάς Κατάστα¬ 
σης. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Φυσικής της Σχολής Θετικών Επιστημών, καθώς και 
άλλων τμημάτων του Εθνικού και Καποδιστριακού Πανε¬ 
πιστημίου Αθηνών σε θέματα που εμπίπτουν στο αντικεί¬ 
μενο δραστηριότηταςτου εργαστηρίου όπως αυτόπροσ¬ 
διορίζεται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμεναστο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Ά 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Φυσι¬ 
κής που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετούνται στο εργαστήριο με τη 
διαδικασία των άρθρων 4 παρ. 1 (δ) του Ν. 2083/92 (Ά 
159) και 13 παρ. 3β του Ν. 2817/2000 «Εκπαίδευση των 
ατόμων με ειδικές εκπαιδευτικές ανάγκες και άλλες δια¬ 
τάξεις» (Ά 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τομέα Φυσι¬ 
κής Στερεάς Κατάστασης που ορίζεται με τη διαδικασία 
που ορίζουν οι διατάξεις του άρθρου 28 παρ. 22 του Ν. 
2083/92 (Ά 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευ¬ 
ση του Τομέα Φυσικής Στερεάς Κατάστασης του 
ετήσιου προγράμματος λειτουργίας του εργαστηρίου 
και η μέριμνα για την τήρησή του, η μέριμνα για τη στε- 
λέχωση, την οικονομική διαχείριση καιτην κατανομή των 
χώρων του εργαστηρίου, η εισήγηση στη Γενική Συνέ¬ 
λευση του Τομέα Φυσικής Στερεάς Κατάστασης για τον 
ορισμό των υπευθύνων για τα αναλώσιμα υλικά και τον 


κινητό εξοπλισμό και η υπογραφή κάθε εγγράφου που 
διακινεί το εργαστήριο. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και Κα- 
ποδιστριακού Πανεπιστημίου Αθηνών και σε χώρους που 
παραχωρούνται σ’ αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου 18τουΝ. 1268/1982 και του άρ¬ 
θρου 5 του Π.Δ. 407/1980 « Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης « (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Ά 53). 

δ. Τις πιστώσεις που διατίθενται από το Τμήμα Φυσικής 
του Εθνικού και Καποδιστριακού Πανεπιστημίου Αθηνών 
με τη διαδικασία του άρθρου 4 παρ. 1ε του Ν. 2083/1992 
(Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πανε¬ 
πιστήμιο Αθηνών για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘΜ. 159 

Περί συμπληρώσεωςτων διατάξεων του Οργανισμού 
της Γ ενικής Γ ραμματείας Αθλητισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α) Του άρθρου 20 παρ. 1 εδάφ. β' περιπτ. β' του Ν. 
2503/1997 «Διοίκηση, Οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΦΕΚ Α' 107). 

Α) Του άρθρου 24 παρ. 3 περ. β' του Ν. 1558/85 «Κυ¬ 
βέρνηση και Κυβερνητικά Όργανα», (ΦΕΚΆ 137). 

γ) Του Π.Δ. 282/1996 «Οργανισμός του Νομικού Συμ¬ 
βουλίου του Κράτους» (ΦΕΚΆ 199). 

2. α) Την με αριθμό ΥΠΠΟ/ΔΙΟΙΚ/Α1/20261/20.4.2000 
κοινή απόφαση του Πρωθυπουργού και του Υπουργού 
Πολιτισμού «Ανάθεση αρμοδιοτήτων στον Υφυπουργό» 
(ΦΕΚ Β' 571). 

β) Την με αριθμό 1039386/441/Α006/21.4.2000 Β' κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς...» (ΦΕΚ Β' 571). 

γ) Την με αριθμό ΔΙΔΚ/Φ.1/2/11187/12.5.2000 κοινή 
απόφαση του Πρωθυπουργού και της Υπουργού ΕΣΔΔΑ 
«Ανάθεση αρμοδιοτήτων στους Υφυπουργού Εσωτερι¬ 
κών, Δημόσιας Διοίκησης και Αποκέντρωσης Λ. Τζανή και 
Κ. Καϊσερλή» (ΦΕΚΒ' 630). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού και 

4. Το με αριθμό 182/2001 Πρακτικό Επεξεργασίας του 
Συμβουλίου της Επικράτειας, με πρόταση των Υφυπουρ¬ 


γών ΕΣΔΔΑ, Πολιτισμού και του Υπουργού Οικονομικών, 
αποφασίζουμε: 

Άρθρο Ιο 

Σύσταση νέας Οργανικής Μονάδας 

Μετά το άρθρο 11 του Π.Δ. 77/85 «Οργανισμός Γενικής 
Γραμματείας Αθλητισμού» προστίθεται άρθρο 11 Α, ως 
ακολούθως: 

Άρθρο 11Α 

Στη Γ ενική Γ ραμματεία Αθλητισμού συνιστάται αυτοτε¬ 
λές Γραφείο Νομικού Συμβούλου του Νομικού Συμβού¬ 
λιο,υ του Κράτους, που λειτουργεί σύμφωνα με τις διατά¬ 
ζεις που το διέπουν. 

Άρθρο 2ο 

Η ισχύς του παρόντος Προεδρικού Διατάγματος αρχί¬ 
ζει απάτη δημοσίευση του στην Εφημερίδα της Κυβερνή- 
σεως. 

Στον Υφυπουργό Πολιτισμού αναθέτουμε τη δημοσίευ¬ 
ση και εκτέλεση του παρόντος. 

Αθήνα, 21 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ 
-♦- 

ΑΠΟΦΑΣΕΙΣ 

(3) 

Ανάκληση της άδειας ίδρυσης και λειτουργίας του Γ ρα¬ 
φείου Αντιπροσωπείας της Εθνικής Τράπεζας της Ελ¬ 
λάδος Α.Ε. στις Βρυξέλλες. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 100/3.5.2001, θέμα 2) 

Αφού έλαβε υπόψη: 

α) Τις διατάξεις του άρθρου 55Α'του καταστατικού της 
Τράπεζας της Ελλάδος, όπως ισχύει. 

β) Τις διατάξεις του Α.Ν. 1665/51, περί λειτουργίας και 
ελέγχου τραπεζών, όπως ισχύει. 

γ) Την απόφαση ΕΝΠΘ 332/7/4.11.1986, με την οποία εί¬ 
χε εγκριθεί η ίδρυση και λειτουργία Γ ραφείου Αντιπρο¬ 
σωπείας στις Βρυξέλες της Εθνικής Τράπεζας της Ελλά¬ 
δος Α.Ε. 

δ) Το από 10.4.2001 (ΑΠ 24671) έγγραφο της Εθνικής 
Τράπεζας της Ελλάδος Α.Ε. με το οποίο γνωστοποιεί την 
απόφαση της Τράπεζας να διακόψει τη λειτουργία του πιο 
πάνω Γ ραφείου από 30.4.2001, αποφάσισε: 

Να ανακαλέσει την άδεια ίδρυσης και λειτουργίας του 
Γ ραφείου Αντιπροσωπείας της Εθνικής Τ ράπεζας της Ελ¬ 
λάδος Α.Ε. στις Βρυξέλες που είχε παρασχεθεί με την 
απόφαση ΕΝΠΘ 332/7/4.11.1986. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2001 

Ο Πρόεδρος Τα μέλη Ο Γραμματέας 

(Υπογραφή) (Υπογραφή) ΣΤ. ΠΑΠΑΠΟΠΟΥΛΟΣ 

-♦- 

(4) 

Επενδύσεις του Ταχυδρομικού Ταμιευτηρίου σε μετοχι¬ 
κούς τίτλους και μερίδια αμοιβαίων κεφαλαίων. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 102/21.5.2001, θέμα 4) 

Αφού έλαβε υπόψη: 

α) Τις διατάξεις του άρθρου 55Ατου Καταστατικού της 
Τράπεζας της Ελλάδος, όπως ισχύουν. 

β) Τις διατάξεις της απόφασης ΕΝΠΘ 521/2/25.2.1993, 
όπως ισχύει, που αφορά τις επενδύσεις των πιστωτικών 
ιδρυμάτων σε μετοχικούς τίτλους και μερίδια αμοιβαίων 
κεφαλαίων και ειδικότερα την παράγρ. 2. 

γ) Την απόφαση ΕΤΠΘ 80/15/29.8.2000, «συμμετοχή 
των πιστωτικών ιδρυμάτων στο μετοχικό κεφάλαιο επιχει¬ 
ρήσεων του χρηματοπιστωτικού τομέα». 

δ) Την ΠΔ/ΤΕ 1895/7.2.1991, όπως ισχύει, σχετικά με τις 
επενδύσεις των τραπεζών σε μετοχικούς τίτλους, 
ε) Το άρθρο 21 του Ν. 2768/1999. 
στ) Τη σκοπιμότητα βαθμιαίας εναρμόνισης του πλαισί¬ 
ου που διέπειτη λειτουργία του Ταχυδρομικού Ταμιευτη¬ 
ρίου προς τους κανόνες λειτουργίας και εποπτείας που 
ισχύουν για τα λοιπά πιστωτικά ιδρύματα, αποφάσισε: 

Να τροποποιήσει την παράγρ. 2 της απόφ. ΕΝΠΘ 
521/2/25.2.93, όπως ισχύει, και να καθορίσει τα εξής: 

1. Επιτρέπεται στο Ταχυδρομικό Ταμιευτήριο να επεν¬ 


δύει διαθέσιμό του μέχρι ποσού που αντιστοιχεί σε ποσο¬ 
στό 25% των ιδίων κεφαλαίων του σε μερίδια αμοιβαίων 
κεφαλαίων και σε πάσης φύσεως μετοχικούς τίτλους, συ¬ 
μπεριλαμβανομένων των μετοχών νεοϊδρυομένων επιχει¬ 
ρήσεων και αυτών που προέρχονται από αυξήσεις μετο¬ 
χικού κεφαλαίου. 

2. Στο ως άνω όριο δεν συνυπολογίζονται: 

(ί) Οι συμμετοχές σε επιχειρήσεις του χρηματοπιστωτι¬ 
κού τομέα, οι οποίες θα διέπονται από τις διατάξεις της 
απόφ. ΕΤΠΘ 80/15/29.8.2000. 

(Π) Οι τοποθετήσεις σε μερίδια αμοιβαίων κεφαλαίων 
της κατηγορίας «Διαθεσίμων», και 

(ίϋ) Οι μετοχές που αποκτά το Ταχυδρομικό Ταμιευτή¬ 
ριο στα πλαίσια του Ν. 2768/99 (άρθρο 21) από το Ελληνι¬ 
κό Δημόσιο ή τη Δημόσια Επιχείρηση Κινητών Αξιών Α.Ε. 
(Δ.Ε.Κ.Α. Α.Ε.). 

Οι λοιπές διατάξεις της απόφασης ΕΝΠΘ 521/2/ 
25.2.1993, όπως ισχύει, παραμένουν αμετάβλητες. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Αθήνα, 19 Ιουνίου 2001 

Ο Πρόεδρος Τα μέλη Ο Γραμματέας 

(Υπογραφή) (Υπογραφή) ΣΤ. ΠΑΠΑΠΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στη δημοσίευση του Προεδρικού Διατάγματος αρ. 
334/2000 «Προσαρμογή της Ελληνικής Νομοθεσίας για 
τα δημόσια έργα προς τις διατάξεις της οδηγίας 
93/37/ΕΟΚ, όπως τροποποιήθηκε και συμπληρώθηκε» 
στο ΦΕΚ 279/21.12.2000, τεύχος Α', στο τρίτο στίχο της 
παραγράφου 1 του άρθρου 22 (σελίδα 3998 του ΦΕΚ), 
διοθρώνεται η λέξη «τίμημα» στην ορθή «τμήμα». 

(Από το Υ.ΠΕ.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




